Държавен вестник, бр. 30, 2021 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  30
Организацията. 
7 
Всеки нефтен танкер с брутен тонаж 150 тона и повече, доставен на или след 1 
януари 2010 г., както е определен в правило 1.28.8,  който е снабден с пространство в 
корпуса под водолинията, което е постоянно свързано със системата на товарните 
тръбопроводи, се оборудва както с клапан за пропускане на морска вода , така и с вътрешен 
спирателен клапан. В допълнение към тези клапани,,пространството трябва да може да 
изолира  товарната тръбопроводна система, докато танкерът се товари, превозва или 
разтоварва чрез сигурно средство, което да удовлетворява Администрацията. Това сигурно 
средство е съоръжение, което е инсталирано в тръбопроводната система, за да се 
предотврати, при всички обстоятелства, пълненето с товар на участъка от тръбопровода 
между клапана в пространството в корпуса под водолинията за приемане и изпускане на 
вода, и спирателния  клапан. 
ЧАСТ В ОБОРУДВАНЕ 
Правило 31 
Система за наблюдение и контрол на изхвърлянето на нефт 
1 
При спазване на разпоредбите на параграфи 4 и 5 от правило 3 от  Анекса нефтените 
танкери с брутен тонаж 150 тона  и повече се оборудват със система за наблюдение и 
контрол на изхвърлянето на нефт, одобрена от Администрацията. 
2 
При разглеждане на  устройството на прибора за  измерване на  нефтеното 
съдържание, който трябва да бъде включен в системата, Администрацията взема предвид 
спецификацията, препоръчана от Организацията. Системата е снабдена със записващо 
устройство, което осигурява непрекъснат запис на изхвърлянето в литри на морска миля и 
общото изхвърлено количество или нефтеното съдържание и интензивността на 
изхвърляне. Записът трябва да може да се идентифицира по час и дата и да се съхранява в 
продължение на най-малко три години. Системата за наблюдение и управление на 
изхвърлянето на нефт влиза в действие, когато има изхвърляне  в морето и е такава, че да 
гарантира, че всяко изхвърляне на нефтена смес автоматично се спира, когато моментната 
интензивност на изхвърляне на нефт надвиши позволената съгласно правило 34 от Анекса. 
Всяка неизправност на системата за наблюдение и контрол трябва да води до спиране на 
изхвърлянето. В случай на неизправност на системата за наблюдение и контрол на 
изхвърлянето на нефт трябва да може да се използва алтернативен метод с ръчно 
управление, а неизправната част трябва да се приведе в работно състояние възможно най-
скоро. При условие, че държавата на пристанището разреши, танкер с неизправна система 
за наблюдение и контрол на изхвърлянето на нефт може да предприеме един баластен рейс, 
преди да продължи към пристанище за ремонт. 
3 
Системата за наблюдение и контрол на изхвърлянето на нефт се проектира и 
инсталира в съответствие с Ръководството и спецификациите за системата за наблюдение и 
контрол на изхвърлянето на нефт за нефтени танкери, разработени от Организацията. 
Администрациите могат да приемат такива специфични устройства, каквито са описани 
подробно в Ръководството и Спецификациите. 
4 
Инструкциите за експлоатация на системата трябва да бъдат в съответствие с 
ръководството за експлоатация, одобрено от Администрацията. Те обхващат както ръчните, 
така и автоматичните операции и са предназначени да гарантират, че в нито един момент 
нефтът не се изхвърля, освен в съответствие с условията, определени в правило 34 на 
Анекса.